Echipa României, alcătuită din David Popovici, George-Alexandru Stoica-Constantin, Mihai Gergely și Patrick-Sebastian Dinu, a ocupat locul 7 în finala probei masculine de ştafetă 4×50 de metri liber de la Campionatele Europene de înot în bazin scurt de la Otopeni, care a avut loc marți seara, informează Digisport.
Pe locul I s-a clasat Marea Britanie, care a devenit, astfel, campioană europeană (1 min 22 sec 52/100). Pe locul II, a fost echipa din Italia (1 min 23 sec 14/100), iar pe locul III a fost echipa din Grecia (1 min 23 sec 27/100).
România a fost cronometrată cu timpul de 1 min 25 sec 93/100, cel mai rapid dintre tricolori fiind chiar David Popovici, 21 sec 30/100, informează Agerpres.
Acesta este clasamentul complet.
Marea Britanie – 1:22.52
Italia – 1:23.14
Grecia – 1:23.27
Olanda – 1:24.88
Ungaria – 1:25.71
Estonia – 1:25.87
România – 1:25.93
Finlanda – 1:26.57